આણંદ જિલ્લાની દરિયાઇ પટ્ટી સમાન ખંભાતના અખાત ઉપર આજે વિનાશકારી વાવાઝોડુ ઓખી ત્રાટકવાની નેશનલ ડિઝાસ્ટર મેનેજમેન્ટ, હવામાન વિભાગની આગાહીને પગલે કલેક્ટરાલય દ્વારા સોમવારથી જ જિલ્લા, તાલુકા તેમજ ગ્રામ્યકક્ષાના વહીવટીતંત્રને એલર્ટ કરીને જરૂરી સુચનાઓ જારી કરી વાવાઝોડાની સંભવિત સ્થિતિમાં કટોકટીને પહોંચી વળવા તંત્ર સાથે સંકલનમાં રહી, જરૂરી સ્ત્રોતો ઉભા કરી બચાવ રાહત કામગીરીમાં લાગી જવા આદેશ કરાયો છે.